EkBass/fiwiki-20250220-pages-articles huggingface dataset:
Guy Bourassa

Guy Bourassa (30. heinäkuuta 1923 St-Raymond-de-Portneuf – 5. lokakuuta 2001 Québec City) oli kanadalainen pianisti ja musiikkipedagogi. Hän opiskeli Alphonse Tardifin, Germaine Malépartin, Robert Casadesusin ja Pariisissa Jean Batallan johdolla. Hän oli kysytty säestäjä, joka teki yhteistyötä muiden muassa Pierrette Alarien, Pierre Boutet'n, Raoul Jobinin, Léopold Simoneaun, Christian Ferrasin ja Pierre Fournierin kanssa. Hän kantaesitti Serge Garantin säveltämät muunnelmat pianolle. Hän levytti myös John Beckwithin ja Violet Archerin teoksia ja esiintyi solistina Claude Champagnen konserton esityksessä. Hän oli musiikintutkija Juliette Bourassa-Trépanierin veli.The Canadian Encyclopedia: Guy Bourassa == Lähteet == Luokka:Kanadalaiset pianistit Luokka:Musiikkipedagogit Luokka:Vuonna 1923 syntyneet Luokka:Vuonna 2001 kuolleet
Emmanuel Niyonkuru

Emmanuel Niyonkuru (20. heinäkuuta 1962 GashingwaIWACU Burundi: Confusion about Assassination of Environment Minister – 1. tammikuuta 2017 Bujumbura) oli burundilainen poliitikko. Hän toimi maansa ympäristöministerinä ennen kuin joutui ampumalla suoritetun henkirikoksen uhriksi kotimatkallaan maansa pääkaupungissa. Burundin tilanne oli ollut suhteellisen rauhallinen murhaa edeltäneinä kuukausina. 54-vuotiaana kuollut Niyonkuru oli ensimmäinen maan levottomuuksissa surmattu istuva hallituksen ministeri.BBC: Burundi environment minister Niyonkuru shot dead == Lähteet == Luokka:Vuonna 1962 syntyneet Luokka:Vuonna 2017 kuolleet Luokka:Burundilaiset henkirikosten uhrit Luokka:Burundilaiset poliitikot
Donovan Mitchell

Donovan Mitchell jr. (s. 7. syyskuuta 1996 Elmsford, New York) on yhdysvaltalainen koripalloilija. == Pelaajaura == Heittävänä takamiehenä pelaava Mitchell pelasi yliopistokoripalloa Louisvillen yliopistossa kaudet 2015–2017.Louisville Athletics Denver Nuggets varasi Mitchellin NBA:han 13. varausvuorolla vuoden 2017 varaustilaisuudessa, mutta hän siirtyi nopeasti Utah Jazziin osana vaihtokauppaa.http://bleacherreport.com/articles/2707115-donovan-mitchell- picked-no-13-in-nba-draft-nuggets-to-trade-him-to-jazz Mitchellin tulokaskausi oli historiallinen: hänet muun muassa valittiin kauden aikana neljä kertaa peräkkäin (joulu–maaliskuu) kuukauden tulokkaaksi. Joulukuun alussa hän heitti New Orleans Pelicansia vastaan 41 pistettä, mikä oli ensimmäinen tulokaspelaajan 40 pisteen ylitys sitten Blake Griffinin vuoden 2011 suorituksen. Mitchellin pistemäärä rikkoi myös Jazzin vuodesta 1981 voimassa olleen tulokkaiden seuraennätyksen.https://www.news.com.au/sport/breaking- news/nba-rookie-donovan-mitchell-scores-41-points-as-jazz-beat-pelicans/news- story/29be8909c5d40398bae320cfdc21ed6ehttp://www.espn.com/nba/recap?gameId=400975076 Mitchell onnistui tulokaskaudellaan 187 kertaa kolmen pisteen heitossa, mikä oli NBA:n ennätys. Hän oli ensimmäinen NBA:n tulokaspelaaja sitten kauden 1989–1990 ja David Robinsonin, joka oli yli 45 runkosarjavoittoa kauden aikana ottaneen joukkueen paras pisteidentekijä. Mitchell valittiin kauden päätteeksi NBA:n tulokkaiden ykköstähdistöjoukkueeseen.http://www.nba.com/article/2018/05/22/all-rookie- teams-release-2017-18-seasonBasketball-Reference.com == Lähteet == * Profiili Louisville Athletics * Donovan Mitchell Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1996 syntyneet Luokka:Elävät henkilöt
Kyle Kuzma

Kyle Alexander Kuzma (s. 24. heinäkuuta 1995 Flint, Michigan) on yhdysvaltalainen koripalloilija. == Pelaajaura == Isona laitahyökkääjänä pelaava Kuzma pelasi yliopistokoripalloa Utahin yliopistossa kaudet 2014–2017.University of Utah Athletics Brooklyn Nets varasi Kuzman NBA:han 27. varausvuorolla vuoden 2017 varaustilaisuudessa, mutta hän siirtyi nopeasti Los Angeles Lakersiin osana vaihtokauppaa.https://www.nba.com/nets/news/2017/06/22/brooklyn-nets-acquire- dangelo-russell-and-timofey-mozgov-la-lakers Kuzma valittiin tulokaskaudellaan marraskuussa kuukauden tulokkaaksi ja oli tulokkaista kauden toiseksi paras pisteidentekijä. Kuzma oli NBA:n historian ensimmäinen tulokaspelaaja, joka kirjautti kauden aikana vähintään 1 200 pistettä, 450 levypalloa ja 150 kolmen pisteen koria ja Lakersin historian toinen kyseiset lukemat saavuttanut pelaaja Kobe Bryantin lisäksi. Kuzma valittiin kauden päätteeksi NBA:n tulokkaiden ykköstähdistöjoukkueeseen.http://www.nba.com/article/2018/05/22/all-rookie- teams-release-2017-18-seasonBasketball-Reference.com == Lähteet == * Profiili University of Utah Athletics * Kyle Kuzma Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Lomat

Lomat (myös loomat, logomat, tomat) ovat mandelaista loman kieltä puhuva kansa Liberiassa ja Guineassa. Heitä on arvioitu olevan 320 000 henkeä, joista lähes kaksi kolmasosaa asuu Liberiassa. Lomat asuvat Liberian luoteisosassa Lofan piirikunnassa ja Guinean kaakkoisosassa Macentan prefektuurissa. He jakautuvat useisiin alaryhmiin, joista bundeja pidetään usein omana kansanaan. Kieleltään ja kulttuuriltaan lomat ovat lähellä bandeja. Loman kieltä varten laadittiin 1930-luvulla omaperäinen tavukirjoitus, mutta nykyään käytetään latinalaista kirjaimistoa. Kansan pääelinkeino on maanviljely. Tärkeimmät viljelykasvit ovat riisi, maniokki, fonio, maissi, durra, bataatti ja maapähkinä. Lisäksi harjoitetaan keräilyä ja karjanhoitoa. Käsityöammatteja ovat kutominen, punonta, savenvalanta, metallin käsittely ja puunleikkaus. Pienet kylät koostuvat pyöreistä palmunlehdillä katetuista asumuksista, joiden keskellä on suuri kokoustalo. Ruokavalio koostuu etupäässä maustetuista puuroista ja vihanneskeitoista. Nykyaikainen vaatetus on lainattu mandinkoilta ja Liberian afroamerikkalaisilta. Patrilineaariset suurperheet muodostavat eksogamisia sukuyhteisöjä. Avioliitto on patrilokaalinen ja polygynia on yleistä. Vaikutusvaltaisilla salaseuroilla on ankarat initiaatioriitit. Suurin osa lomista harjoittaa perinteistä uskontoa. Liberiassa noin viidesosa on kristittyjä ja Guineassa pieni osa sunnimuslimeja. ==Lähteet== == Aiheesta muualla == Luokka:Guinean etniset ryhmät Luokka:Liberian etniset ryhmät
Manot

thumb|upright|Manonaamio 1900-luvun alusta. Manot eli mat ovat mandelaista manon kieltä puhuva kansa Liberiassa Lofa- ja Cavallajokien yläjuoksulla sekä rajaseudulla Guineassa. Heitä on arvioitu olevan 220 000 henkeä, joista valtaosa asuu Liberiassa. Kansan pääelinkeino on trooppinen maanviljely. Tärkeimmät viljelykasvit ovat riisi, maniokki, bataatti, taaro, maissi, durra, hirssi, fonio ja maapähkinä. Puutarhoissa kasvatetaan öljypalmua, banaania ja papaijaa. Käsityöammatteja ovat puunveisto, kutominen, punonta ja savenvalanta. Monet käyvät ansiotöissä plantaasiviljelmillä. Pyöreät, savella vuoratusta oksapunoksesta rakennetut asumukset on katettu kartiomaisella palmunlehvä- ja heinäkatolla. Ne sijaitsevat tiheissä ryhmissä kukkuloilla. Perinteinen asuste on koristeltu tunika. Ruokavalio koostuu etupäässä kasviksista. Suurperheet muodostavat eksogamisia sukuryhmiä. Avioliitto on patrilokaalinen ja polygynia on yleistä. Manot harjoittavat perinteistä uskontoa, johon kuuluu esi-isien ja luonnonhenkien palvontaa. ==Lähteet== Luokka:Guinean etniset ryhmät Luokka:Liberian etniset ryhmät
Bandit

Bandit ovat mandelaista bandin kieltä puhuva kansa Lofan piirikunnassa Liberiassa ja rajaseudulla Guineassa. Heitä on arvioitu olevan yli 60 000 tai 35 000 henkeä Liberiassa ja 25 000 Guineassa. Bandiasutuksen keskus on Kolahunin kaupunki. Alueen itäosassa he ovat lähellä lomia ja lännessä mendejä. Lomaa käytetään miesten salaseurojen kielenä ja monet naiset osaavat mendeä. Kansan pääelinkeino on maanviljely. Tärkeimmät viljelykasvit ovat riisi, maissi, maniokki, jamssi, taaro, bataatti, kahvipuu ja banaani. Lisäksi harjoitetaan kalastusta, keräilyä ja karjanhoitoa. Käsityöammatteja ovat punonta, puunleikkuu, metallin käsittely, kudonta ja savenvalanta. Aikaisemmin suuri merkitys oli norsunluun metsästyksellä, mehiläistenhoidolla ja taidekäsitöillä. Pyöreistä, palmunlehvillä katetuista asumuksista koostuvien suurten kylien keskellä on kokoustalo. Nykyaikainen vaatetus on lainattu mandinkoilta, mendeiltä ja Liberian afroamerikkalaisilta. Ruokavalio koostuu etupäässä maustetuista puuroista ja kasviskeitoista. Suurperheet muodostavat patrilineaarisia sukuyhteisöjä. Avioliitto on patrilokaalinen ja polygynia on yleistä. Suurin osa bandeista harjoittaa perinteistä uskontoa. Noin kymmenesosa on sunnimuslimeja ja noin kymmenesosa kristittyjä. ==Lähteet== Luokka:Guinean etniset ryhmät Luokka:Liberian etniset ryhmät
Pierre Boutet

Pierre André Boutet (6. marraskuuta 1925 Québec City – 27. lokakuuta 2010 Charlesbourg) oli kanadalainen tenori ja radiotuottaja. Hän aloitti lauluopintonsa vuonna 1943 Émile Larochellen johdolla ja piti ensimmäisen resitaalinsa 17-vuotiaana. Tämän jälkeen hän kävi säännöllisesti tunneilla Columbian yliopistossa stipendin turvin (1947–1948). Hän opiskeli myös The Royal Conservatory of Musicissa George Lambertin ja Herman Geiger-Torelin johdolla.The Canadian Encyclopedia: Pierre Boutet Boutet voitti useita kilpailuja ja lauloi muun muassa Matteus-passion esityksessä Toronton Mendelssohn-kuoron kanssa. Vuonna 1950 hän debytoi Canadian Opera Companyn oopperajuhlilla Ottavion roolissa oopperassa Don Giovanni, minkä lisäksi hän esiintyi Faustin nimiroolissa. Mendelssohn-kuoron kanssa hän esiintyi myös Missa solemniksen ja Giuseppe Verdin Requiemin tulkinnoissa. Vuosina 1951–1953 hän jatkoi opiskelua New Yorkissa Paul Althousen ja Cesare Sturanin johdolla. Vuonna 1964 Boutet aloitti uran CBC:n tuottajana, ja vuonna 1983 hän perusti 24 nuoren muusikon CBC Sinfonietta -orkesterin. Sen johdon hän uskoi Gilles Augerin käsiin. Hän tilasi orkesterille teoksia sellaisilta säveltäjiltä kuin Denis Bédardilta, Daniel Bolducilta, Denys Boulianelta, Denis Dionilta, Bruno Fecteaulta, Alain Gagnonilta ja Mario Parentilta. Boutet oli vuodesta 1990 Kanadan ritarikunnan jäseneksi. Benoît ja René Boutet ovat hänen poikiaan. == Lähteet == Luokka:Kanadalaiset oopperalaulajat Luokka:Tenorit Luokka:Radiotuottajat Luokka:Vuonna 1925 syntyneet Luokka:Vuonna 2010 kuolleet
Benoît Boutet

Benoît Boutet (s. 1. heinäkuuta 1960 Québec City) on kanadalainen oopperalaulaja, äänialaltaan tenori. Hän sai varhaisimman musiikkikasvatuksensa isältään Pierre Boutet'lta. Sittemmin häntä opettivat Donna Klimoska, Louise André, Léopold Simoneau ja Patricia Kern. Hän voitti Québecin musiikkikilpailun vuonna 1981 ja oli kahdesti finalistina Nuorten kanadalaislaulajien Mozart-kilpailussa Torontossa. Hän esiintyi oopperoissa muun muassa Montrealin oopperan jäsenenä ja teki kansainvälisen debyyttinsä lavalla San Franciscossa vuonna 1989 Fentonin roolissa Falstaffissa. Hänen ohjelmistoonsa kuuluu myös oratorioita ja taidelauluja.The Canadian Encyclopedia: Benoît Boutet Boutet'n veli on laulaja René Boutet. == Lähteet == Luokka:Kanadalaiset oopperalaulajat Luokka:Tenorit Luokka:Vuonna 1960 syntyneet Luokka:Elävät henkilöt
Kaksi karttaa

Kaksi karttaa on Laura Voutilaisen toinen studioalbumi vuodelta 1996. Esikoisalbumin balkanilaissävellysten ja Turkka Malin sanoitusten sijasta sävellykset ovat yhtä lukuun ottamatta Kassu Halosen ja sanoitukset valtaosin Vexi Salmen ja Hectorin käsialaa. Halonen on myös sovittanut kaikki kappaleet. Kaksi karttaa ylsi kultalevyn myyntimääriin kolmessa päivässä ja sai vielä julkaisuvuonnaan platinalevyn. Albumi ylsi Suomen virallisen listan kolmannelle sijalle ja pysyi listalla yhteensä yksitoista viikkoa. Voutilainen palkittiin vuonna 1996 toistamiseen vuoden naissolistina vuoden 1994 voiton jälkeen. Helsingin Sanomien Pirkko Kotirinnan mukaan Voutilaisen kakkosalbumille on haettu nostetta yli tavanomaisimman iskelmäkuvion: ”Solisti vetää hyvin osuutensa, mutta teksteissä ja biiseissä viiletetään välillä alamäkeä.” Hänestä tanssipoptyyliset kappaleet sopivat Voutilaiselle hyvin, mahtipohtisempi euroviisulinja huonommin, mutta kokonaisuus pysyy silti kasassa mollivoittoisten hitaiden kappaleiden ansiosta. Albumilta julkaistiin single ”Kaksi karttaa” / ”Prinsessa”. Syksyllä 1996 Voutilainen teki albumin nimeä kantavan, ensimmäisen konserttisalikiertueensa. ==Kappaleet== Kaikki kappaleet lukuun ottamatta raitoja 1 ja 4 on säveltänyt Kassu Halonen. Hän on myös sovittanut kaikki kappaleet, raidan 9 yhdessä Juha Björnisen kanssa. # # # # # # # # # # # # # # ==Muusikot== *Juha Björninen – kitara *Kassu Halonen – kosketinsoittimet *Jari Kettunen – rummut *Jari Laasanen – kosketinsoittimet *Pentti Lahti – puhaltimet *Jarmo Nikku – kitara *Anssi Nykänen – rummut *Harri Rantanen – bassokitara *Jarmo Tinkala – harmonikka *Laura Voutilainen – sello (raidalla 14) *Kim Lönnholm, Marjo-Riitta Kervinen, Kassu Halonen, Virve Rosti, Vantaan kamarikuorolaisia – taustalaulu ==Lähteet== Luokka:Vuoden 1996 albumit Luokka:Laura Voutilaisen albumit Luokka:Timo Lindströmin tuottamat albumit
Germaine Malépart

Germaine Malépart (7. heinäkuuta 1898 St-Vincent-de-Paul – 19. huhtikuuta 1963 Montreal) oli kanadalainen pianisti ja musiikkipedagogi. Hän aloitti pianonsoiton opiskelun 7-vuotiaana Arthur Letondalin johdolla ja debytoi 13-vuotiaana Montrealissa. Hän voitti Prix d'Europen vuonna 1917 ja pääsi viideksi vuodeksi Pariisiin, jossa häntä opettivat Isidor Philipp, Maurice Amour ja Roland Broche. Tuona aikana hän piti resitaaleja Salle Gaveaussa ja Salle Pleyelissä. Palattuaan Montrealiin hän esiintyi marraskuussa 1922 Ritz- Carlton-hotellissa.The Canadian Encyclopedia: Germaine Malépart Myöhemmällä urallaan Malépart kiersi laajalti Kanadassa ja Yhdysvalloissa. Hänen johdollaan opiskelivat muiden muassa Lise Boucher, Andrée Desautels, Pierre Hétu, Mireille Lagacé, François Morel, Renée Morisset, Claude Savard, William Stevens, Gilles Tremblay ja Ronald Turini. == Lähteet == Luokka:Kanadalaiset pianistit Luokka:Musiikkipedagogit Luokka:Vuonna 1898 syntyneet Luokka:Vuonna 1963 kuolleet
Riisit

Aitoriisit eli riisit (Oryza) on heinäkasvien (Poaceae) heimoon kuuluva kasvisuku. Sukuun kuuluu noin 20 luonnonvaraista ja kaksi viljeltyä lajia, joista tunnetuin on viljelykasvina laajalti käytetty, alkujaan aasialainen riisi (Oryza sativa). Toinen sukuun kuuluva viljelykasvi on afrikanriisi (Oryza glaberrima), mutta sen merkitys on jäänyt paikalliseksi. == Lajeja == * Oryza australiensis * Oryza barthii * Oryza brachyantha * Oryza eichingeri * Oryza glaberrima – afrikanriisi * Oryza grandiglumis * Oryza latifolia * Oryza longiglumis * Oryza longistaminata * Oryza meyeriana * Oryza minuta * Oryza neocaledonica * Oryza officinalis * Oryza punctata * Oryza ridleyi * Oryza rufipogon * Oryza sativa – riisi eli viljariisi * Oryza schlechteri == Lähteet == == Aiheesta muualla == * Suomen Lajitietokeskus: Aitoriisit eli riisit (Oryza) * Integrated Taxonomic Information System (ITIS): Oryza * Global Biodiversity Information Facility (GBIF): Oryza * United States Department of Agriculture (USDA): Oryza * Flora of China: Oryza *
Kyyntähkät

Kyyntähkät (Parapholis) on heinäkasvien (Poaceae) heimoon kuuluva kasvisuku. Sukuun kuuluu kuusi tai seitsemän lajia. Piiskaheinät (Hainardia) voidaan yhdistää kyyntähkiin. == Lajeja == * Parapholis cylindrica – piiskakyyntähkä, syn. piiskaheinä (Hainardia cylindrica) * Parapholis filiformis * Parapholis gracilis * Parapholis incurva – sirppikyyntähkä * Parapholis marginata * Parapholis pycnantha – tikkukyyntähkä * Parapholis strigosa – tanakyyntähkä == Lähteet == == Aiheesta muualla == * Suomen Lajitietokeskus: Kyyntähkät (Parapholis) * Finto: Kassu – Kasvien suomenkieliset nimet: Parapholis * ITIS: Parapholis * United States Department of Agriculture (USDA): Parapholis * Flora of China: Parapholis Luokka:Heinäkasvit
Air Mauritanien lento 625

Air Mauritanien lento 625 oli Air Mauritanien Mauritanian sisäinen reittilento Nouakchottista Tidjikjaan. Lennolla 1. heinäkuuta 1994 käytetty Fokker F28-4000 ajautui ulos kiitotieltä laskeuduttuaan Tidjikjaan liian kovaa hiekkamyrskyssä. Myrskyn vuoksi miehistö oli jo joutunut hylkäämään useita lähestymisyrityksiä. Onnettomuuteen päättyneellä yrityksellä kone osui kiitotiehen liian kovaa, ja laskutelineet pettivät. Kone liukui ulos kiitotieltä, törmäsi kivikkoon ja syttyi tuleen. Lennolla oli 89 matkustajaa ja neljä miehistön jäsentä. Onnettomuudessa kuolivat kaikki miehistön jäsenet sekä 76 matkustajaa, eli yhteensä 80 ihmistä. Se on pahin Fokker F28:lle sattunut onnettomuus ja Mauritanian historian pahin lento-onnettomuus. == Lähteet == Luokka:Vuoden 1994 lento-onnettomuudet Luokka:Lento-onnettomuudet Mauritaniassa
Intercontinental de Aviaciónin lento 256

Intercontinental de Aviaciónin lento 256 oli Intercontinental de Aviaciónin Kolumbian sisäinen reittilento Bogotásta Cartagenan kautta San Andrésin saarelle. Lennolla 11. tammikuuta 1995 käytetty Douglas DC-9-14 syöksyi maahan soisella alueella lähellä María La Bajaa, 56 kilometrin päässä Cartagenan lentoasemalta. Lennolla oli 47 matkustajaa ja viisi miehistön jäsentä. Onnettomuudessa kuoli 51 ihmistä. Ainoa eloonjäänyt oli yhdeksänvuotias tyttö, joka loukkaantui lievästi.Informe final de accidente de aviación, s. 5 == Tapahtumat == Lennon 256 oli tarkoitus lähteä kello 12.10, mutta lähtö myöhästyi edellisellä lennolla tulleen sähkövian korjaamisen vuoksi. Lento lähti lopulta vasta 18.45. Se aloitti laskeutumisen matkalentokorkeudesta kohti Cartagenaa kello 19.26. Kello 19.33 lento oli 20 000 jalan korkeudessa ja lennonjohto käski sitä ottamaan yhteyden lähestymislennonjohtoon. Minuuttia myöhemmin lento sai luvan laskeutua 8 000 jalkaan. Miehistön oli tarkoitus ottaa yhteys lennonjohtoon 12 000 jalan korkeudessa, mutta koneesta ei enää kuultu. Kello 19.38 alueella lentäneen pienkoneen miehistö kertoi lennonjohdolle näkevänsä nopeasti laskeutuvan lentokoneen valot, ja hetkeä myöhemmin räjähdyksen maassa. Lento 256 syöksyi maahan soiselle alueelle 56 kilometrin päässä Cartagenan lentoasemalla. == Onnettomuuden syy == Onnettomuuden todennäköiseksi syyksi todettiin miehistön tilannetajun menettäminen, jonka aiheutti kapteenin puolen korkeusmittarin vika. Koneen syöksyessä maahan mittari väitti koneen olevan 16 200 jalan korkeudella. Tämän vuoksi koneen korkeusvaroitin ei myöskään alkanut hälyttää. Osaltaan onnettomuuden syntyyn vaikutti myös ohjaamon heikko valaistus perämiehen puolella, jonka vuoksi miehistö ei huomannut korkeusmittarien näyttävän eri lukemia, sekä tutkapeiton puuttuminen onnettomuusalueella, minkä vuoksi lennonjohto ei huomannut koneen laskeutuvan liikaa. == Lähteet == * === Viitteet === Luokka:Vuoden 1995 lento-onnettomuudet Luokka:Lento-onnettomuudet Kolumbiassa
Eros ja Psykhe

Eros ja Psykhe on Timo Linnasalon ohjaama elokuva vuodelta 1998. Se perustuu Eeva-Liisa Mannerin samannimiseen näytelmään vuodelta 1959. Linnasalo laati Mannerin tekstistä ensimmäisen elokuvakäsikirjoitusversion vuonna 1985, mutta ei saanut hankkeelleen rahoitusta. Hän ohjasi tekstin näytelmäksi Kuopion kaupunginteatterissa vuonna 1988. Kymmenen vuotta myöhemmin hän palasi aiheeseen ja onnistui etenemään elokuvahankkeessa pitemmälle. Elokuva kuvattiin vuoden 1997 lokakuun ja seuraavan vuoden tammikuun välillä lähinnä Tallinnassa ja Karkkilaan rakennetussa studiossa. Elokuvasäätiö myönsi elokuvalle kehittämis-, tuotanto- ja markkinointitukia 888 217 euroahttps://www.ses.fi/wp-content/uploads/2022/06/Elokuvien-katsojaluvut- lipputulot-ja-SES-tuet-6.2022.xlsx. Eros ja Psykhe ylitti budjettinsa noin miljoonalla markalla. Elokuva myötävaikutti Reppufilmi Oy:n konkurssiin vuonna 1999. Naispääosan esittäjä Heli Takala kuoli elokuussa 1998. Hän ehti nähdä elokuvan videolta kuolinvuoteellaan sairaalassa. Eros ja Psykhe jäi myös Markku Blomqvistin viimeiseksi elokuvaksi. Elokuva sai teattereissa vain 671 katsojaa ja tuotti 3 989 euron lipputulot. Timo Linnasalo on sittemmin työskennellyt lähinnä leikkaajana ja äänittäjänä. == Lähteet == Luokka:Vuoden 1998 suomalaiset elokuvat Luokka:Suomalaiset näytelmiin perustuvat elokuvat
Aviatecan lento 901

Aviatecan lento 901 oli Aviatecan reittilento Miamista Guatemalan, San Salvadorin ja Managuan kautta San Joséen, Costa Rican. Lennolla 9. elokuuta 1995 käytetty Boeing 737-2H6 törmäsi San Vicente -vuoreen El Salvadorissa lähestyessään San Salvadoria. Lennolla oli 58 matkustajaa ja seitsemän miehistön jäsentä, jotka kaikki kuolivat onnettomuudessa. Se on El Salvadorin historian pahin lento-onnettomuus. == Tapahtumat == Lento 901 joutui rankkasateeseen ja ukkoseen lähestyessään San Salvadoria. Miehistö päätti poiketa karttaan merkityltä lentoreitiltä väistääkseen myrskyä. Suunnitelmana oli, että kone lentäisi San Salvadorin lentoaseman yli ja liittyisi sitten laskukierroksen myötätuuliosuudelle. Lentäjillä oli kuitenkin pientä epäselvyyttä koneen tarkasta sijainnista. Koneen lentäessä lennonjohdon määräämässä 5 000 jalan lentokorkeudessa maaston läheisyydestä kertova GPWS- laite alkoi varoittaa. Miehistö laittoi moottorit täydelle teholle ja yritti nostaa konetta ylemmäs, mutta kone törmäsi San Vicente -tulivuoreen 5 900 jalan (1 800 metrin) korkeudella. == Onnettomuuden syy == Tutkinnassa todettiin, että onnettomuuden aiheuttivat miehistön tilannetajun menettäminen, miehistön päätös poiketa merkitystä lentoreitistä ja laskeutua samalla turvallisen lentokorkeuden alapuolelle sekä miehistön ja lennonjohtajan viestinnän epätäsmällisyys, joka antoi lennonjohtajalle väärän kuvan lennon 901 sijainnista ja sai hänet määräämään lennolle korkeuden, joka ei ollut turvallinen. Onnettomuuden syntyyn vaikutti lisäksi se, ettei perämies ilmaissut kapteenille huoltaan koneen sijainnista tarpeeksi selkeästi. == Lähteet == Luokka:Vuoden 1995 lento-onnettomuudet Luokka:Lento-onnettomuudet El Salvadorissa
Aapo (elokuva)

Aapo on Tero Jartin ohjaama elokuva vuodelta 1994. Sen tapahtumat sijoittuvat Suomen sisällissodan aikaan. Elokuva perustuu Runar Schildtin novelliin vuodelta 1919. == Lähteet == Luokka:Vuoden 1994 suomalaiset elokuvat Luokka:Novelleihin perustuvat elokuvat Luokka:Suomen sisällissotaan pohjautuvat elokuvat
Cameroon Airlinesin lento 3701

Cameroon Airlinesin lento 3701 oli Cameroon Airlinesin reittilento Cotonousta, Beninistä Doualaan, Kameruniin. Lennolla 3. joulukuuta 1995 käytetty Boeing 737-2K9:n teki ylösvedon ollessaan laskeutumassa Doualaan. Ylösvedon aikana toinen moottori vioittui. Miehistöllä oli vaikeuksia hallita konetta, ja se syöksyikin maahan pian ylösvedon jälkeen. Lennolla oli 71 matkustajaa ja viisi miehistön jäsentä. Onnettomuudessa kuoli 68 matkustajaa ja kolme miehistön jäsentä. Kaksi miehistön jäsentä ja kolme matkustajaa loukkaantui vakavasti, mutta he selvisivät hengissä.Accident de l’avion B.737-200 immatricule TJ-CBE, s. 16 Lennon 3701 onnettomuus on Kamerunin historian kolmanneksi pahin. == Tapahtumat == Lento 3701 lähti Cotonousta kello 20.22 (UTC). Lento ja lähestyminen sujuivat normaalisti, ja lento sai kello 21.32 lähestymisluvan Doualan kiitotielle 30. Yhdeksän minuutin kuluttua miehistö kertoi näkevänsä kiitotien ja sai laskeutumisluvan. Kone ylitti kiitotien pään, mutta alkoi sen jälkeen nousta. Miehistö kertoi lennonjohdolle, että heillä oli ”ongelmia” ja että he kertoisivat pian tarkemmin. Ylösvedon aikana koneen toisen moottorin ahtimen siipi irtosi siihen tulleen murtuman takia, jolloin moottori menetti tehoa. Miehistöllä oli vaikeuksia hallita konetta, sillä yhdistettynä viime tingassa tehtyyn ylösvetoon moottorivika aiheutti nopeuden menetyksen, jota ei saatu enää korjattua. Kone kääntyi pian ylösvedon jälkeen jyrkästi vasemmalle ja syöksyi mangrovesuolle. == Lähteet == * === Viitteet === Luokka:Vuoden 1995 lento-onnettomuudet Luokka:Lento-onnettomuudet Kamerunissa
Erakkorapu (lyhytelokuva)

Erakkorapu on Kai Lehtisen ohjaama lyhytelokuva vuodelta 1998. Se kertoo epämodernista Asko-nimisestä miehestä, joka säilyttää luonnonläheisen elämänuskonsa koettelemustenkin keskellä. Pääosia näyttelevät Taisto Reimaluoto ja Kati Outinen. Elokuva sai jaetun pääpalkinnon Brestin lyhytelokuvajuhlilla. Viitattu 24.6.2018 == Lähteet == Luokka:Vuoden 1998 suomalaiset elokuvat Luokka:Suomalaiset lyhytelokuvat
Faucett Perún lento 251

Faucett Perún lento 251 oli Faucett Perún Perun sisäinen reittilento Limasta Arequipan kautta Tacnaan. Lennolla 29. helmikuuta 1996 käytetty Boeing 737-222 törmäsi kukkulaan lähestyessään Arequipaa lennettyään lähestymisen aikana liian matalalla. Lennolla oli 117 matkustajaa ja kuusi miehistön jäsentä. Kaikki 123 koneessa ollutta kuolivat maahansyöksyssä. Se on Perun historian pahin lento-onnettomuus. == Tapahtumat == Lento 251 lähti Limasta kello 19.10. Se lensi mittarivirheen vuoksi matalammalla kuin oli tarkoitus: kun kapteeni ilmoitti lennonjohdolle koneen lentävän 9 500 jalassa, todellinen lentokorkeus oli 8 460 jalkaa. Niinpä kone lähestyi matalammalla kuin oli turvallista. Kello 20.25 lentäjä pyysi lennonjohtoa laittamaan kiitotien valot kirkkaammalle, koska hän ei nähnyt niitä, vaikka oli jo lähellä lentoasemaa. Lennonjohto vastasi valojen olevan jo kirkkaimmalla mahdollisella asetuksella. Pian tämän jälkeen kone osui kukkulaan. Koneen runko kulki ensimmäisen kukkulan yli ja törmäsi sen jälkeen toiseen kukkulaan. Ensimmäisen osumakohdan korkeus oli 8 015 jalkaa, kun Arequipan lentoasema on 8 404 jalkaa merenpinnan yläpuolella. == Lähteet == Luokka:Vuoden 1996 lento-onnettomuudet Luokka:Lento-onnettomuudet Perussa
Pomp and Circumstance

Pomp and Circumstance on brittiläisen Edward Elgarin vuosina 1901–1930 säveltämä viiden juhlamarssin sarja. Erityisesti sarjan ensimmäisestä (1901) ja neljännestä marssista (1907) on tullut Elgarin suosituimpia ja esitetyimpiä sävellyksiä. Marssin numero 1 keskusmelodiasta, jonka Elgar itse sovitti kuorolle, on laulettuna tullut ”Land of Hope and Glory”, Britannian epävirallinen toinen kansallislaulu. Sitä käytettiin tuoreeltaan kuningas Edward VII:n kruunajaisissa vuonna 1901. Suomeksi se tunnetaan Pekka Sipilän sanoituksena nimellä ”Maa tulevaisuuden”. Sävelmää käytetään paljon myös häämarssina. Sarjan nimi tulee William Shakespearen näytelmässä Othello esiintyvästä säkeestä ”Pride, pomp, and circumstance of glorious war!”, jonka Paavo Cajander on suomentanut muotoon ”Maineikkaan sodan prameus ja loisto!” ==Sarjan osat== *Nro 1 D-duuri (1901), kantaesitys 19. lokakuuta 1901, Liverpool Orchestral Society, joht. Alfred Rodewald. *Nro 2 a-molli (1901), yhteinen kantaesitys nro 1:n kanssa. *Nro 3 c-molli (1904), kantaesitys 8. maaliskuuta 1905, Queen’s Hall, Lontoo, säveltäjän johtama orkesteri. *Nro 4 G-duuri (1907), kantaesitys 24. elokuuta 1907, Queen’s Hall, Lontoo, säveltäjän johtama orkesteri. *Nro 5 C-duuri (1930), kantaesitys 18. syyskuuta 1930, Kingsway Hall, Lontoo, säveltäjän johtama Lontoon sinfoniaorkesteri. Kukin osista on noin 5 minuutin mittainen, joten koko sarjan esitysaika on vajaa puoli tuntia. ==Lähteet== Luokka:1900-vuosikymmenen musiikkiteokset Luokka:Brittiläiset musiikkikappaleet Luokka:Marssit
Kourallinen tomua (elokuva)

Kourallinen tomua (; myös Evelyn Waugh’s A Handful of Dust) on vuonna 1988 ensi-iltansa saanut Charles Sturridgen ohjaama brittiläinen draamaelokuva, jonka pääosia näyttelevät James Wilby, Kristin Scott Thomas ja Rupert Graves. Sivuosissa ovat muiden muassa Anjelica Huston, Judi Dench ja Alec Guinness. Elokuva perustuu Evelyn Waughin samannimiseen klassikkoromaaniin Kourallinen tomua (engl. A Handful of Dust, 1934), jonka pohjalta Sturridge, Derek Granger ja Tim Sullivan sovittivat elokuvan käsikirjoituksen. Granger oli myös elokuvan tuottajana. Pukusuunnittelija Jane Robinson oli ehdolla parhaan puvustuksen Oscarin saajaksi vuoden 1989 gaalassa. == Juoni == Kourallinen tomua sijoittuu 1930-luvun Englantiin ja kertoo aviorikoksen seuraamuksista. Aristokraatti Brenda Last (Kristin Scott Thomas) on kyllästynyt Tony Lastin (James Wilby) vaimo, joka elää ylellisessä Hettonin maalaiskartanossa. Rahattoman pyrkyrin, John Beaverin (Rupert Graves), ilmaantuminen heidän elämiinsä aiheuttaa tuhoisan vaikutuksen Lastien avioliittoon, joka alkaa kariutua, kun Brenda ajautuu suhteeseen Beaverin kanssa ja kun Lastien 8-vuotias poika John Andrew (Jackson Kyle) kuolee onnettomuudessa. == Näyttelijät == == Julkaisu ja vastaanotto == Kourallinen tomua sai teatteriensi-iltansa Britanniassa ja Yhdysvalloissa 24. kesäkuuta 1988. Elokuvan teatterilevittäjinä olivat Premier Releasing Britanniassa ja New Line Cinema Yhdysvalloissa. Kourallinen tomua tuotti Yhdysvalloissa 1 560 700 dollarin lipputulot. Suomessa elokuva ei saanut teatterilevitystä, mutta Atlantic Film Oy julkaisi sen DVD:lle 17. marraskuuta 2010. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Lähde Oscar Puvustus Jane Robinson Bafta Naissivuosa Judi Dench Bafta Maskeeraus Sally Sutton Evening Standardin elokuvapalkinto Lupaavin tulokas Kristin Scott Thomas New York Film Critics Circle Miessivuosa Alec Guinness EuropaCineman Platinum Miesnäyttelijä James Wilby British Society of Cinematographers Kuvaus Peter Hannan == Lähteet == == Aiheesta muualla == * Roger Ebertin arvostelu elokuvasta * Vincent Canbyn arvostelu elokuvasta The New York Timesin sivuilla Luokka:Vuoden 1988 brittiläiset elokuvat Luokka:Brittiläiset romanttiset draamaelokuvat Luokka:Brittiläiset romaaneihin perustuvat elokuvat
Eric Nally

Eric Sean Nally on yhdysvaltalainen laulaja ja lauluntekijä. Hänet tunnetaan erityisesti Foxy Shazam -yhtyeen laulajana ja keulahahmona sekä avustavasta lauluosuudesta Macklemore & Ryan Lewisin menestyskappaleessa ”Downtown”. Apple Music Preview. Viitattu 24.6.2018 Substream Magazine. Viitattu 24.6.2018 Eric Nally varttui Madisonvillen kaupunginosassa Cincinnatissa. Hän perusti Foxy Shazamin yhtyekavereidensa (kitaristi Loren Turner, pianisti Sky White, basisti Daisy Caplan, trumpetisti ja taustalaulaja Alex Nauth sekä rumpali Aaron McVeigh) kanssa Cincinnatissa vuonna 2004. He julkaisivat ensimmäisen albumin, The Flamingo Trigger, vuonna 2005. Foxy Shazam julkaisi yhteensä viisi albumia. Nally sai mainetta mahtailevasta, tavallisuudesta poikkeavasta ja omituisesta lavaesiintymisestä, joka käsitti muun muassa mieltymystä taiturimaisiin tanssiliikkeisiin ja palavien savukkeiden syömiseen. Häntä on verrattu Freddie Mercuryyn, Justin Hawkinsiin ja Noel Fieldingiin. Foxy Shazam keskeytti vuonna 2014, jonka jälkeen Nally on tehnyt soolouraa. Nally oli kanssakirjoittajana Meat Loafin studioalbumilla Hang Cool Teddy Bear (2009). Hän ohjasi ”Ruby”-singlekappaleen musiikkivideon (2017) yhdessä Jaakko Mannisen kanssa. Nallyn oli tarkoitus kirjoittaa kappale Jack Nicholsonille, mutta Nicholson ei ollut kiinnostunut asiasta. Eric Nally on tehnyt yhteistyötä ja kiertänyt esiintymässä hip hop -artisti Macklemoren kanssa. Hän esiintyi ”Downtown”-musiikkivideolla vuonna 2015. Hän lauloi Macklemore & Ryan Lewisin This Unruly Mess I've Made -albumilla kappaleessa ”Downtown” vuonna 2016 ja Macklemoren Gemini-albumilla kappaleessa ”Ain't Gonna Die Tonight” vuonna 2017.https://www.imdb.com/name/nm7589204/ ==Diskografia== ===Singlet=== * ”Ruby” (2017) * ”Believe” (2017) * ”Black” (2017) * ”Spirits” (2018) ===Julkaisut joilla esiintyy=== * ”Downtown” (2015)1 * This Unruly Mess I've Made (2016)2 * Gemini (2017)3 * The Great Electronic Swindle (2017)4 * ”Waves” (2017)5 * Triple J's Hottest 100 – Volume 23 (2016)6 1 Macklemore & Ryan Lewisin single 2 Macklemore & Ryan Lewisin studioalbumi: kappaleessa ”Downtown” 3 Macklemoren studioalbumi: kappaleessa ”Ain't Gonna Die Tonight (ft. Eric Nally)” 4 The Bloody Beetrootsin studioalbumi: kappaleessa ”Enter The Void (ft. Eric Nally)” 5 Cool Lifen singlekappale ”Waves (ft. Eric Nally)” 6 kokoelma-albumi: Macklemore & Ryan Lewisin kappaleessa ”Downtown (ft. Eric Nally, Melle Mel, Kool Moe Dee & Grandmaster Caz)” == Lähteet == === Viitteet === Luokka:Yhdysvaltalaiset rocklaulajat Luokka:Yhdysvaltalaiset poplaulajat Luokka:Yhdysvaltalaiset lauluntekijät Luokka:Elävät henkilöt Luokka:Syntymävuosi puuttuu
Aatamin poika

Aatamin poika on Heikki Veijolan ohjaama lyhyt televisioelokuva vuodelta 1995. Sen pääosia näyttelevät Ari-Kyösti Seppo ja Meri Nenonen. Se kertoo erikoisten maalaisveljesten ja nuoren kesätoimittajan tarinan. Viitattu 24.6.2018 == Lähteet == Luokka:Vuoden 1995 suomalaiset elokuvat
Blåblus

Blåblus oli ruotsalainen rockyhtye, joka oli aktiivisena vuosina 1973–1975. Blåblus julkaisi kaksi coverkappaleista koostuvaa albumia, joista toinen sisälsi yhtyeen version kappaleesta ”Hooked on a Feeling”, joka toi yhtyeelle kansainvälistä suosiota. Blåblus koostui Anders Berglundista (piano), Björn Skifsistä (laulu), Bosse Liljedahlista (bassokitara), Hinke Ekestubbesta (saksofoni), Jan Guldbäckistä (rummut), Michael Areklewistä (kitara) ja Tommy Berglundista (trumpetti). Yhtye hajosi sen jälkeen, kun Skifs päätti aloittaa soolouran. ==Diskografia== ===Studioalbumit=== *Hooked on a Feeling (1974) *Out of the Blue (1975) ===Singlet=== *”Hooked on a Feeling” (1974) *”Silly Milly” (1974) *”Never My Love” (1974) *”Hush / I’m Alive” (1975) ==Lähteet== Luokka:Ruotsalaiset popyhtyeet Luokka:Ruotsalaiset rockyhtyeet
Meral Akşener

Meral Akşener (s. 18. heinäkuuta 1956 İzmit, Kocaeli) on turkkilainen poliitikko ja maan entinen sisäministeri. Hän on kansallismielinen konservatiivi ja riitautui aiemman puolueensa MHP:n kanssa tämän solmittua vaaliliiton presidentti Erdoğanin AKP:n kanssa. Vuoden 2018 presidentinvaalissa hän oli uuden IyI-puolueen ehdokkaana. == Lähteet == == Aiheesta muualla == * Luokka:Turkkilaiset poliitikot Luokka:Sisäministerit Luokka:Vuonna 1956 syntyneet Luokka:Elävät henkilöt
Aeroperún lento 603

Aeroperún lento 603 oli Aeroperún reittilento Miamista Liman kautta Santiago de Chileen. Lennolla 2. lokakuuta 1996 käytetty Boeing 757-23A syöksyi Tyyneenmereen Perun edustalla. Huollon yhteydessä koneen nollapaineanturi, jonka tietoja kone käyttää lentokorkeuden ja -nopeuden laskemiseen, oli peitetty teipillä sen suojaamiseksi. Huollon jälkeen teippi oli jäänyt paikalleen. Niinpä kapteenin mittarit näyttivät vääriä lukemia. Miehistö huomasi oudot lukemat jo lennon alkuvaiheessa, mutta päätti palata takaisin Limaan vasta koneen noustua 13 000 jalan korkeuteen. Paluun aikana kapteenin mittarit näyttivät koneen lentävän liian nopeasti, kun perämiehen mittarien mukaan lentonopeus oli liian pieni. Väärien mittarilukemien mukaan lentäen kapteeni vähensi tehoja ja laskeutui alemmas, kunnes kone osui mereen. Koneella oli tällöin nopeutta 260 solmua. Kapteenin mittarien mukaan nopeus oli 450 solmua ja lentokorkeus 9 500 jalkaa. Lennolla oli 61 matkustajaa ja yhdeksän miehistön jäsentä. Kaikki 70 koneessa ollutta kuolivat onnettomuudessa. == Matkustajat ja miehistö == Kansalaisuus Matkustajat Miehistö Yhteensä 30 0 30 11 9 20 6 0 6 4 0 4 2 0 2 2 0 2 2 0 2 1 0 1 1 0 1 1 0 1 1 0 1 Yhteensä 61 9 70 == Lähteet == Luokka:Vuoden 1996 lento- onnettomuudet Luokka:Lento-onnettomuudet Perussa
Bandido (kappale)

Bandido on Azúcar Morenonin esittämä kappale, joka edusti Espanjaa vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 5. 96 pisteellä. == Lähteet == Luokka:Espanjan euroviisuedustuskappaleet Luokka:Vuoden 1990 euroviisuedustuskappaleet
Audi Coupé

Audi Coupé on Audin vuosina 1980–1996 valmistama coupé-korinen automalli, joka perustuu tekniikaltaan Audi 80:een. == Audi Coupé B2 (1980–1988) == Ensimmäisen sukupolven Coupé esiteltiin vuonna 1980. Se perustui alustaltaan ja tekniikaltaan sedan-koriseen Audi 80 (B2) -malliin, joka oli tullut markkinoille kahta vuotta aiemmin. Sen urheilullisempi versio on nimeltään Audi Quattro. Syksyllä 1982 Coupé sai muun muassa uudet ajovalot. Laajempi uudistus tuli vuonna 1984, jolloin puskurit vaihdettiin uusiin ja etusäleikköä kallistettiin hieman taaksepäin. Sisällä oli uusi kojelauta. == Audi Coupé B3 (1988–1996) == Vuonna 1988 esitelty toisen sukupolven Coupé perustuu sedan- koriseen Audi 80 (B3) -malliin, joka oli tullut markkinoille kahta vuotta aikaisemmin. Se oli saatavana myös urheilullisempana Audi S2 -versiona. Lisäksi Coupéen perustuu avomalli Audi Cabriolet. Vuonna 1991 Coupé sai samanlaisen keulan kuin uudessa Audi 80 (B4) -mallissa. Uutena moottorina oli 2,8-litrainen V6. == Lähteet == == Aiheesta muualla == Coupé Luokka:S-segmentin autot Luokka:1980-luvun autot Luokka:1990-luvun autot
Chorís skopó

Chorís skopó (, ”Ilman tarkoitusta”) on Chrístos Kálloun (Christos Callow) ja Waven esittämä kappale, joka edusti Kreikkaa vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 19. 11 pisteellä. == Lähteet == Luokka:Kreikan euroviisuedustuskappaleet Luokka:Vuoden 1990 euroviisuedustuskappaleet
Opel Corsa C

Opel Corsa C on Opel Corsan kolmannen sukupolven malli, jota valmistettiin vuosina 2000–2006. Japanissa autoa myytiin nimellä Opel Vita. == Opel Corsa (2000–2006) == Kolmannen sukupolven Corsa tuli markkinoille vuonna 2000 kolmi- ja viisiovisina hatchbackeina. Latinalaisessa Amerikassa, Etelä-Afrikassa ja Lähi-idässä oli saatavana myös sedan-versio. C-mallin Corsaan perustuvat myös pieni tila-auto Opel Meriva, coupé-korinen Opel Tigra ja pakettiautomalli Opel Combo. Turvallisuudessa Corsa oli nyt luokkansa kärkitasolla saavutettuaan neljä tähteä viidestä Euro NCAP -kolaritestissä vuonna 2002. Corsan moottorit olivat uutta 1,7-litraista turbodieseliä ja 1,8 litran bensiinimoottoria lukuun ottamatta samat kuin edellisessä korimallissa. Manuaalivaihteiston ja perinteisen neliportaisen automaattivaihteiston lisäksi saatavana oli myös viisiportainen Easytronic-robottivaihteisto. vasen|pienoiskuva|Opel Corsa Van Vuoden 2003 kasvojenkohotuksessa Corsa sai uudet puskurit ja etusäleikön. Vaikka C-sukupolven valmistus päättyi Euroopassa vuonna 2006, pysyi siihen perustuva Combo edelleen mallistossa vuoteen 2012 saakka, jolloin sille esiteltiin seuraaja. == Lähteet == == Aiheesta muualla == Corsa C Luokka:B-segmentin autot Luokka:2000-vuosikymmenen autot
Vain elämää – kausi 8, ensimmäinen kattaus

Vain elämää – kausi 8, ensimmäinen kattaus on Vain elämää -televisiosarjan kahdeksannen tuotantokauden ensimmäinen kokoelmalevy, joka julkaistiin 18. toukokuuta 2018. == Kappaleet == == Lähteet == Luokka:Vain elämää -kokoelmalevyt Luokka:Vuoden 2018 kokoelma-albumit Luokka:Suomalaiset popalbumit
Opel Corsa B

Opel Corsa B on Opel Corsan toisen sukupolven malli, jota valmistettiin vuosina 1993–2000. == Opel Corsa (1993–2000) == Vuonna 1993 esitelty Corsa B oli edeltäjäänsä verrattuna pyöreämmin ja nykyaikaisemmin muotoiltu. Auton mallinimenä oli nyt myös Britanniassa Corsa. Ensimmäisestä sukupolvesta poiketen B-mallin sedan-versiota ei myyty Euroopassa. Muualla oli saatavilla myös farmarimalli Caravan ja pakettiautoversio Corsavan. Corsa B:n alustalle perustuivat lisäksi pieni coupé Opel Tigra ja korotetulla takaosalla varustettu pakettiauto Opel Combo. Kahden tähden tulos vuoden 1997 Euro NCAP -kolaritestissä oli hieman pettymyksellinen, sillä kilpailijat Ford Fiesta ja Volkswagen Polo saivat kumpikin kolme tähteä. vasen|pienoiskuva|Facelift- mallin viisiovinen Opel Corsa B. Moottorivaihtoehtoina olivat 1,0- (55 hv), 1,2- (45 hv), 1,4- (60/90 hv) ja 1,6-litraiset (106/109 hv) bensiinimoottorit sekä 1,7-litrainen (60 hv) Isuzun valmistama diesel. Vuoden 1997 kasvojenkohotuksessa Corsan etusäleikkö muuttui yksiosaiseksi ja puskurit kokivat pieniä uudistuksia. Koria jäykistettiin paremman turvallisuuden saavuttamiseksi. Kuljettajan turvatyyny oli tullut vakiovarusteeksi jo mallivuoden 1995 autoihin. Uudistettu Corsa ylsi nyt kolmeen tähteen vuoden 2000 Euro NCAP -kolaritestissä. == Lähteet == == Aiheesta muualla == Corsa B Luokka:B-segmentin autot Luokka:1990-luvun autot Luokka:2000-vuosikymmenen autot
Vain elämää – kausi 8, toinen kattaus

Vain elämää – kausi 8, toinen kattaus on Vain elämää -televisiosarjan kahdeksannen tuotantokauden toinen kokoelmalevy, joka julkaistiin 18. toukokuuta 2018. == Kappaleet == == Lähteet == Luokka:Vain elämää -kokoelmalevyt Luokka:Vuoden 2018 kokoelma-albumit Luokka:Suomalaiset popalbumit
Opel Corsa A

Opel Corsa A on Opel Corsan ensimmäisen sukupolven malli, jota valmistettiin vuosina 1982–1993. == Opel Corsa A (1982–1993) == Ensimmäisen sukupolven Corsan esitteleminen syksyllä 1982 merkitsi General Motorsille kokonaan uuteen kokoluokkaan siirtymistä. Samalla se oli ensimmäinen Opel-malli, jota valmistettiin Zaragozan tehtaalla Espanjassa. Isossa-Britanniassa auto tunnettiin nimellä Vauxhall Nova. Ensimmäiset Corsat olivat kolmiovisia hatchbackeja ja kaksiovisia sedaneja. Neli- ja viisioviset korimallit tulivat markkinoille vuonna 1985. Moottorivaihtoehdot olivat 1,0- (45 hv), 1,2- (55 hv), 1,3- (70 hv) ja 1,4-litraiset (75 hv) kaasutinmoottorit. Myöhemmin ne muuttuivat 1,0-litraista lukuun ottamatta suihkutustyyppisiksi. left|thumb|250x250px|Sedan-korinen Opel Corsa A. Vuonna 1987 mallistoon lisättiin Isuzun 1,5-litrainen (50 hv) dieselmoottori. Porrasperäinen malli jätettiin pois monilta markkinoilta ja kaksiovisen valmistus loppui kokonaan. Perusmalli oli pelkkä Corsa, sitä seurasivat Corsa Luxus, Corsa Berlina ja urheilullinen Corsa SR. Vuonna 1988 Corsalle tehtiin kasvojenkohotus, jonka yhteydessä se sai uuden etusäleikön, puskurit ja muutamia pienempiä muutoksia. Mallimerkinnät muuttuivat seuraavasti: Corsa LS, Corsa GL, Corsa GLS ja Corsa GT. Kevään 1988 uusi malli oli suorituskykyisellä 1,6-litraisella (100 hv) monipistesuihkutusmoottorilla varustettu Corsa GSi. Joillain markkinoilla oli saatavilla myös 1,4-litraisella (83 hv) monipistesuihkutusmoottorilla varustettu Corsa SRi, joka moottoria lukuun ottamatta vastasi teknisesti GSi- mallia. GSi- ja SRi-mallit poikkesivat perusmalleista myös korin osalta. Etuosan runkoaisoja oli vahvistettu ja edessä jousitornien yläosassa oli vahvikelevyt. Samalla 1,0-litrainen korvattiin 1,2GV-työntötankomoottorilla, jossa oli saman verran tehoa, 45 hevosvoimaa. Syksyllä 1989 moottorivalikoimaa täydensi Vectran 1,4-litrainen (60 hv) moottori, joka korvasi aiemman 1,3-litraisen. Vuonna 1990 Corsan toiseen kasvojenkohotukseen kuuluivat uudet kokopeittävät puskurit, matalammat ajovalot, uudelleen muotoiltu etusäleikkö sekä täysin uusi sisusta. Mallin ikä alkoi kuitenkin jo tässä vaiheessa näkyä verrattuna uudempiin kilpailijoihinsa Ford Fiestaan ja Peugeot 106:een. == Lähteet == == Aiheesta muualla == Corsa A Luokka:B-segmentin autot Luokka:1980-luvun autot Luokka:1990-luvun autot
Vain elämää – kausi 7, ensimmäinen kattaus

Vain elämää – kausi 7, ensimmäinen kattaus on Vain elämää -televisiosarjan seitsemännen tuotantokauden ensimmäinen kokoelmalevy, joka julkaistiin 6. lokakuuta 2017. == Kappaleet == == Lähteet == Luokka:Vain elämää -kokoelmalevyt Luokka:Vuoden 2017 kokoelma-albumit Luokka:Suomalaiset popalbumit
Vain elämää – kausi 7, toinen kattaus

Vain elämää – kausi 7, toinen kattaus on Vain elämää -televisiosarjan seitsemännen tuotantokauden toinen kokoelmalevy, joka julkaistiin 20. lokakuuta 2017. == Kappaleet == == Lähteet == Luokka:Vain elämää -kokoelmalevyt Luokka:Vuoden 2017 kokoelma-albumit Luokka:Suomalaiset popalbumit
Imperial Dreams

Imperial Dreams on yhdysvaltalainen draamaelokuva, jonka ohjaajana toimi Malik Vitthal. Elokuva sai ensi-iltansa Sundancen elokuvajuhlissa 20. tammikuuta 2014, ja julkaistiin Netflixiin 3. helmikuuta 2014. Elokuva kuvattiin Wattsissa Los Angelesissa. == Juoni == Entinen jengiläinen Bambi (Boyega) palaa vankilasta kotiseudulleen Wattsin naapurustoon South Los Angelesiin, jossa hän yrittää pysyä kaidalla tiellä ja pitää huolta pojastaan. == Lähteet == Luokka:Vuoden 2014 yhdysvaltalaiset elokuvat Luokka:Yhdysvaltalaiset draamaelokuvat Luokka:Netflix-alkuperäiselokuvat
Maggie Haberman

Maggie Lindsy Haberman (s. 30. lokakuuta 1973 New York City, New York) on yhdysvaltalainen toimittaja. Hän on työskennellyt vuodesta 2015 lähtien New York Times -sanomalehdelle ja on nykyään yksi lehden Valkoisen talon kirjeenvaihtajista. Haberman oli mukana toimittajaryhmässä, joka sai vuonna 2018 arvostetun Pulitzer-palkinnon Donald Trumpin avustajien Venäjä-suhteita käsitelleestä uutisoinnista. Ennen New York Timesille siirtymistä Haberman työskenteli vuosina 2010-15 politiikantoimittajana The Politico -julkaisulle. Politicon ja New York Timesin lisäksi hän on työskennellyt muun muassa The New York Post ja The New York Daily News -lehdille. Habermanin isä on Clyde Haberman, joka on työskennellyt yli 40 vuoden ajan New York Timesille. Maggie Haberman itse on naimisissa ja hänellä on kolme lasta. == Lähteet == == Aiheesta muualla == * Maggie Habermanin kirjoittamat artikkelit The New York Times -lehdelle The New York Times. Luokka:Vuonna 1973 syntyneet Luokka:Elävät henkilöt Luokka:Yhdysvaltalaiset politiikantoimittajat
Doug Jones (poliitikko)

Gordon Douglas ”Doug” Jones (s. 4. toukokuuta 1954 Fairfield, Alabama) on yhdysvaltalainen demokraattipoliitikko ja toinen Alabaman osavaltion edustajista Yhdysvaltain senaatissa. Jones valittiin senaattiin joulukuussa 2017 järjestetyissä ylimääräissä vaaleissa, joilla täytettiin Yhdysvaltain oikeusministeriksi siirtyneen Jeff Sessionsin jättämä virka. Jones oli ehdolla vuoden 2020 vaaleissa täydelle kaudelle, mutta hävisi vaalit Tommy Tubervillelle. Jonesin senaattorinkausi päättyi tammikuussa 2021. Jones opiskeli 1970-luvulla Alabaman ja Samfordin yliopistoissa Valmistumisensa jälkeen hän työskenteli pitkään lakimiehenä ja syyttäjänä. == Lähteet == == Aiheesta muualla == * Doug Jonesin kotisivut Luokka:Alabamalaiset poliitikot Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1954 syntyneet Luokka:Elävät henkilöt
Brian Schatz

Brian Emanuel Schatz (s. 20. lokakuuta 1972 Ann Arbor, Washtenawin piirikunta, Michigan) on yhdysvaltalainen poliitikko. Hän on toiminut joulukuusta 2012 lähtien Havaijin edustajana Yhdysvaltain senaatissa, jossa hänen nykyinen kautensa päättyy tammikuussa 2023. Schatz valittiin senaattiin alun perin virassa kuolleen Daniel Inouyen tilalle. == Tausta ja yksityiselämä == Schatz syntyi Michiganissa, mutta hänen perheensä muutti Havaijille Schatzin ollessa vain 2-vuotias. Schatz opiskeli Pomona Collegessa, josta hän valmistui kandidaatiksi vuonna 1994 ja työskenteli valmistumisensa jälkeen opettajana Opintojensa aikana Schatz opiskeli vaihto-oppilaana Keniassa. Vuosina 2002–2010 hän työskenteli Helping Hands Hawaii -nimisen järjestön toiminnanjohtajana. Schatz on naimisissa Linda Kwok Kai Yunin kanssa. Parilla on kaksi lasta. == Poliittinen ura == Politiikassa Schatz toimi vuosina 1998–2006 Havaijin osavaltion edustajainhuoneessa ja 2010–12 Havaijin varakuvernöörinä. Lisäksi hän oli vuosina 2008–11 demokraattisen puolueen Havaijin osavaltion puheenjohtaja. Vuonna 2006 ilmoittautui yhtenä ensimmäisten joukossa Barack Obaman vaalikampanjan tukijoiksi, ja oli mukana perustamassa presidentinvaalikampanjan Havaijin osastoa. Varakuvernööriksi Schatz valittiin vuonna 2010. Kun senaattori Daniel Inouye kuoli kesken kauden joulukuussa 2012, hän pyysi kuvernööri Neil Abercrombieta nimittämään Colleen Hanabusan senaattoriksi loppukauden ajaksi. Abercrombie päätyi kuitenkin nimittämään varakuvernööri Schatzin senaattoriksi. Vuonna 2014 Schatz asettui ehdokkaaksi senaatin erikoisvaaleissa ja voitti. Vuonna 2016 hän asettui jälleen ehdolle ja tuli ensimmäistä kertaa valituksi kokonaiselle kuusivuotiskaudelle senaattiin. Senaattorina Schatz on istunut mm. intiaanien asioiden valiokunnassa ja edustanut havaijilaisia. == Lähteet == == Aiheesta muualla == * Brian Schatzin kotisivut Luokka:Yhdysvaltain senaatin jäsenet Luokka:Vuonna 1972 syntyneet Luokka:Elävät henkilöt Luokka:Havaijilaiset poliitikot Luokka:Amerikanjuutalaiset
Satpura

Satpura on vuorijono, joka sijaitsee Intian niemimaan keskiosassa, Deccanin ylängöllä. Vuorijono on noin 900 kilometriä pitkä ja sen korkeimmat huiput kohoavat yli 1200 m korkeuteen. Satpura muodostaa vedenjakajan sen pohjoispuolella virtaavan Narmadan ja eteläpuolella virtaavan Tapti-joen välillä. Satpuran kaakkoisrinteiltä louhitaan jonkun verran mangaania ja kivihiiltä. Vuoristo on laajalti metsän peitossa, ja sen länsiosissa kasvaa arvokasta tiikkiä. ==Lähteet== Luokka:Intian vuoristot
Há sempre alguém

Há sempre alguém on Nuchan esittämä kappale, joka edusti Portugalia vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 20. 9 pisteellä. == Lähteet == Luokka:Portugalin euroviisuedustuskappaleet Luokka:Vuoden 1990 euroviisuedustuskappaleet
Shara Barkhovot

Shara Barkhovot () on Ritan esittämä kappale, joka edusti Israelia vuoden 1990 Eurovision laulukilpailussa Jugoslavian Zagrebissa. Kappale sijoittui Euroviisuissa 22 maan joukosta sijalle 18. 16 pisteellä. == Lähteet == Luokka:Israelin euroviisuedustuskappaleet Luokka:Vuoden 1990 euroviisuedustuskappaleet